# Ambròsia

Les ambròsies (Ambrosia) són un gènere de plantes angiospermes de la família de les asteràcies (Asteraceae). Són plantes natives d'Amèrica, l'Europa mediterrània, part de l'Àsia occidental i parts d'Àfrica, algunes esopecies han estat introduïdes a d'altres parts del món i en alguns casos són considerades invasives i fins i tot hi ha fenotips resistents al glifosat. Algunes espècies produeixen molt de pol·len i poden produir rinitis al·lèrgica.

## Descripció

Són plantes monoiques, herbàcies o arbustives anuals o perennes i de tiges erectes. Les fulles acostumen a ser lobulades en forma pinnada o palmada o seccionades, acostumen a disposar-se de manera oposada, però les de dalt ho fan de manera alterna. Les flors es troben agrupades en capítols unisexuals sense lígules. Els capítols masculins formen agrupacions racemoses terminals, cadascun conté entre 5 i 20 flors verdoses de forma tubular i té un involucre format per entre 7 i 12 bràctees. Els capítols femenins acostumen a ser axil·lars i situats a la base de les agrupacions de capítols masculins, cadascun conté una flor sense corol·la, la part inferior de l'ovari es troba unida a l'involucre. El fruit és un aqueni, fusionat amb les bràctees involucrals i sense papus.

## Taxonomia

Aquest gènere va ser publicat per primer cop l'any 1753 al segon volum de l'obra Species Plantarum del botànic suec Carl von Linné (1707-1778).
El nom d'ambròsies deriva del grec ἀμβροσία (ambrosia), el nom del menjar que feia immortals els déus grecoromans, i que deriva del grec ἄμβροτος (àmbrotos), 'immortal'.

### Espècies

Dins del gènere Ambrosia es reconeixen les 46 espècies següents:
* Ambrosia acanthicarpa Hook.
* Ambrosia acuminata (Brandegee) W.W.Payne
* Ambrosia ambrosioides (Delpino) W.W.Payne
* Ambrosia arborescens Mill.
* Ambrosia artemisiifolia L.
* Ambrosia artemisioides Meyen & Walp.
* Ambrosia bidentata Michx.
* Ambrosia bryantii (Curran) W.W.Payne
* Ambrosia camphorata (Greene) W.W.Payne
* Ambrosia canescens A.Gray
* Ambrosia carduacea (Greene) W.W.Payne
* Ambrosia chamissonis (Less.) Greene
* Ambrosia cheiranthifolia A.Gray
* Ambrosia chenopodiifolia (Benth.) W.W.Payne
* Ambrosia confertiflora DC.
* Ambrosia cordifolia (A.Gray) W.W.Payne
* Ambrosia deltoidea (Torr.) W.W.Payne
* Ambrosia dentata (Cabrera) M.O.Dillon
* Ambrosia divaricata (Brandegee) W.W.Payne
* Ambrosia dumosa (A.Gray) W.W.Payne
* Ambrosia eriocentra (A.Gray) W.W.Payne
* Ambrosia flexuosa (A.Gray) W.W.Payne
* Ambrosia grayi (A.Nelson) Shinners
* Ambrosia hispida Pursh
* Ambrosia humi León de la Luz & Rebman
* Ambrosia ilicifolia (A.Gray) W.W.Payne
* Ambrosia johnstoniorum Henrickson
* Ambrosia linearis (Rydb.) W.W.Payne
* Ambrosia magdalenae (Brandegee) W.W.Payne
* Ambrosia maritima L.
* Ambrosia microcephala DC.
* Ambrosia monogyra (Torr. & A.Gray) Strother & B.G.Baldwin
* Ambrosia nivea (B.L.Rob. & Fernald) W.W.Payne
* Ambrosia pannosa W.W.Payne
* Ambrosia peruviana All.
* Ambrosia polystachya DC.
* Ambrosia porcheri P.D.McMillan & L.Prevost
* Ambrosia psilostachya DC.
* Ambrosia pumila (Nutt.) A.Gray
* Ambrosia salsola (Torr. & A.Gray) Strother & B.G.Baldwin
* Ambrosia sandersonii S.L.Welsh
* Ambrosia scabra Hook. & Arn.
* Ambrosia tenuifolia Spreng.
* Ambrosia tomentosa Nutt.
* Ambrosia trifida L.
* Ambrosia velutina O.E.Schulz

### Híbrids

S'han descrit els següents híbrids naturals:
* Ambrosia × helenae Rouleau
* Ambrosia × intergradiens W.H.Wagner
* Ambrosia × platyspina (Seaman) Strother & B.G.Baldwin

### Sinònims

Els següents noms científics són sinònims heterotípics d' Ambrosia:
* Acanthambrosia Rydb.
* Franseria Cav.
* Gaertneria Medik.
* Hemiambrosia Delpino
* Hemixanthidium Delpino
* Hymenoclea Torr. & A.Gray
* Xanthidium Delpino

## Referències

* ↑ «ambrosia». Noms de plantes. Corpus de fitonímia catalana. TERMCAT, Centre de Terminologia. [Consulta: 12 febrer 2025].
* 1 2 3 4 «Ambrosia L.» (en anglès). Plants of the World Online. Royal Botanic Gardens. Kew. [Consulta: 12 febrer 2025].
* ↑ «Large haploblocks underlie rapid adaptation in the invasive weed Ambrosia artemisiifolia» (en anglès). Nature, 27-03-2023. [Consulta: 12 febrer 2025].
* ↑ «Glyphosate resistance in Ambrosia trifida: Part 1. Novel rapid cell death response to glyphosate» (en anglès). Society of Chemical Industry, 07-03-2017. [Consulta: 12 febrer 2025].
* 1 2 Sell i Murrell, 2005, p. 513.
* ↑ Schaefer i Anderberg, Baldwin, Bayer et alii, 2007, p. 214-215.
* ↑ «Ambrosia L.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 13 febrer 2025].
* ↑ Linné, 1753, p. 987.
* ↑ «Botanical names».

## Bibliografia

* Sell, Peter; Murrell, Gina. Flora of Great Britain and Ireland (en anglès). vol. 4. Cambridge University Press, 2005. ISBN 978-0-521-55338-4.
* Anderberg, P.O.; Baldwin, B.G.; Bayer, R.G.; Breitwieser, J.; Jeffrey, C.; Dillon, M.O.; Eldenäs, P.; Funk, V.; Garcia-Jacas, N.; Hind, D.J.N.; Karis; Lack, H.W.; Nesom, G.; Nordenstam, B.; Oberprieler, Ch.; Panero, J.L.; Puttock, C. «Compositae». A: K. Kubitzki. The Families and Genera of Vascular Plants (en anglès). vol. VIII. Springer, 2007, p. 57-588. ISBN 978-3-540-31050-1.
* von Linné, Carl. Species plantarum, exhibentes plantas rite cognitas ad genera relatas, cum differentiis specificis, nominibus trivialibus, synonymis selectis, locis natalibus, secundum systema sexuale digestas (en llatí). vol. 2. Estocolm: Laurentius Salvius, 1753.

## Enllaços externs

* Payne WW «The Morphology of the Inflorescence of Ragweeds (Ambrosia-Franseria: Compositae)». American Journal of Botany, 50, 9, Oct 1963, pàg. 872-880.
* UVSC Herbarium - Ambrosia
* Wopfner N, Gadermaier G, Egger M, Asero R, Ebner C, Jahn-Schmid B, Ferreira F «The spectrum of allergens in ragweed and mugwort pollen.». Int Arch Allergy Immunol, 138, 4, Dec 2005, pàg. 337-46. DOI: 10.1159/000089188. PMID: 16254437.